Diari Oficial de la Generalitat Valenciana


Sumari del DOGV 9781, del 05-02-2024 (2024/712)

Anunci de la consulta pública prèvia del Projecte d'orde de la Conselleria d'Educació, Universitats i Ocupació, per la qual s'establixen les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9781

Data del DOGV
:   05-02-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/712


Data del document
:   25-01-2024

Organisme emissor
:   Labora, Servici Valencià d'Ocupació i Formació

Tipus de document
:   Anunci

Descriptors 

:   * Labora, Servici Valencià d'Ocupació i Formació

Anunci de la consulta pública prèvia del Projecte d'orde de la Conselleria d'Educació, Universitats i Ocupació, per la qual s'establixen les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball. [2024/712]  
En compliment del que es disposa en l'article 133 de la Llei 39/2015, d'1 d'octubre, del procediment administratiu comú de les administracions públiques, i dels articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, es planteja la consulta pública, abans de l'elaboració per esta conselleria de l'Orde per la qual s'establixen les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball.  
  
En atenció a la seua naturalesa especial, l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions, establix que tots els tràmits seran evacuats per via d'urgència, per la qual cosa, d'acord amb l'article 14 de la Llei 4/2023 esmentada, s'establix un període de deu dies naturals, comptats des de l'endemà hàbil al de la publicació d'esta consulta en el DOGV, a fi de recaptar l'opinió de les persones i les organitzacions potencialment afectades, en consideració de l'impacte que puga tindre.  
  
En la fitxa adjunta es descriuen els problemes que es pretenen resoldre amb este projecte, les raons de la seua necessitat i l'oportunitat de la seua aprovació, els objectius que pretén i una anàlisi d'altres possibles alternatives (tant de tipus normatiu com d'una altra naturalesa) per a donar solució a la problemàtica detectada.  
Les aportacions i les opinions referides al projecte es realitzaran dins del termini esmentat per mitjà del portal de participació ciutadana de la Generalitat GVA Participa, apartat «Legislació col·laborativa», l'enllaç del qual és: Legislació col·laborativa - consulta prèvia (gva.es). https://participem.gva.es/va/portal-de-participacion  
També podran presentar-se mitjançant l'adreça de correu electrònic subven\_kpgdezyp@kdr.ke  
  
València, 25 de gener de 2024.- El director general de Labora Servici Valencià d'Ocupació i Formació: Antonio Galvañ Díez.  
  
  
Antecedents Com a antecedent cal esmentar l'Orde 1/2020, de 27 de febrer, de la Conselleria d'Educació, Universitats i Ocupació, per la qual s'aproven les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'inserció en el mercat de treball (INTEGREM), l'execució de la qual en 2021 ha evidenciat la necessitat d'introduir millores de contingut en un nou text de bases reguladores per a obtindre més seguretat jurídica i facilitar el compliment efectiu dels itineraris, obtindre més eficàcia en l'atenció a les persones participants en els itineraris regulats en l'orde i un increment de les possibilitats d'inserció laboral.  
Problemes que es pretenen solucionar amb la nova norma - Afavorir l'ocupabilitat i la inserció laboral de les persones demandants d'ocupació, inscrites en Labora Servici Valencià d'Ocupació i Formació, amb especials dificultats d'integració en el mercat de treball.  
- Proporcionar a les persones esmentades una adequada orientació, formació i pràctica que els situen en una posició més avantatjosa de cara a una millor ocupabilitat.  
- Propiciar objectius d'inserció laboral, incloent-hi l'autoocupació, o l'encaminament de les persones participants cap a accions formatives més extenses i/o especialitzades.  
- Simplificar la gestió administrativa i augmentar la flexibilitat en l'execució dels itineraris, respecte de la norma precedent, per a una gestió més àgil, enfocada en l'atenció als col·lectius destinataris.  
Necessitat i oportunitat de la seua aprovació La conjuntura econòmica ha suposat una deterioració de les condicions sociolaborals de diferents col·lectius, especialment dels que, per les seues característiques personals, troben obstacles especials en relació amb una incorporació possible al mercat de treball. Per això, resulta necessària la intervenció activa de les administracions públiques mitjançant la realització d'accions d'orientació, formació i experiències en entorns laborals, dirigides a persones inscrites en els Espai Labora per a preservar els seus drets i dotar-los de ferramentes que faciliten la seua incorporació al mercat laboral.  
  
  
Objectius de la norma La finalitat d'estes subvencions és el desenvolupament d'actuacions, en funció de les necessitats especials i característiques de les persones inscrites en els Espai Labora de la Comunitat Valenciana, que ajuden a millorar la seua ocupabilitat i aconseguir una millor posició de cara a una inserció laboral possible mitjançant l'activitat realitzada per cada entitat beneficiària en cadascun dels col·lectius afectats.  
Possibles solucions,  
alternatives reguladores i no  
reguladores - Dotar de personal suficient els Espai Labora de la Comunitat Valenciana.  
- Per la dificultat de dur a terme la solució, s'impulsa la tramitació de l'Orde per la qual s'aproven les bases reguladores de les subvencions de realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat laboral.